Dayang Sulu

Siti Nadia Yusof atau lebih dikenali sebagai Dayang Sulu (lahir 15 April 1954) merupakan seorang pelakon wanita Malaysia. Beliau mula dikenali setelah membintangi filem Laksamana Do Re Mi arahan P. Ramlee.https://ladybosz.com/2023/08/28/dayang-sulu-ilham-pak-kadar/

 Kehidupan awal 
Dayang Sulu dilahirkan pada 15 April 1954 di Tubigindangan, Simunul, Pulau Sulu, Filipina.

 Kerjaya 

 Kerjaya seni 
Dayang Sulu bermula seawal usia 17 tahun melalui filem persilatan, Darma Kesuma pada tahun 1971 bersama pelakon S. Rosley. Beliau menceburi bidang lakonan setelah seniman Ed Osmera membawa berjumpa pengarah S. Kadarisman. Selepas filem itu beliau berkahwin dengan seorang pemuda bernama Yusoff Lind dan tidak muncul dalam mana-mana filem sehinggalah 5 tahun selepas itu.

Pada tahun 1972, P. Ramlee bertemu Dayang Sulu untuk menawarkan watak didalam filem arahannya Laksamana Do Re Mi. Watak yang dimaksudkan adalah puteri kepada Sultan Pasir Dua Butir; Puteri Puncak Mahligai. Sewaktu menerima tawaran itu, beliau berusia 20 tahun dan sudah mempunyai dua orang cahaymata.

“Selalunya sebelum pukul 7.00 pagi saya dah keluar rumah sebab nak kejarkan bas ke Studio Merdeka, Hulu Klang sebelum pukul 8:00 pagi. Ketika itu kami semua datang sendiri tetapi keseronokan menjadi bintang filem membuatkan semangat kami kuat”.

Pengalaman berkerja dengan P. Ramlee adalah kenangan paling berharga, dimana beliau melihat sendiri cara seniman agung bergaul mesra dengan pelakon dan kru bagaikan sebuah keluarga, tetapi apa yang paling menarik adalah P. Ramlee akan ‘Mooody’ pada hari Jumaat. Sehingga dikatakan setiap hari jumaat para kru dan pelakon akan cuba untuk tidak mencari masalah untuk mengelakkan diri mereka terkena ‘mood’ P. Ramlee.

“Namun sampai saat ini saya tidak mungkin mampu melupakan pada hari terakhir shooting Laksamana Do Re Mi. Sebelum balik beliau panggil saya dan bertanya ‘Darling lepas ni Abang nak buat filem Airmata di Kuala Lumpur, nak berlakon tak?” Saya katakan sudah pasti mahu. Allahyarham beritahu insyaa-Allah apabila skrip dah siap saya akan dipanggil. Skrip itu akan ditulis oleh Osman Abadi. Sayangnya hajat beliau tidak kesampaian dan saya juga tidak tahu jalan ceritanya kerana janji beliau saya akan dipanggil bila skrip siap.

Tetapi ketentuan Ilahi, P. Ramlee meninggal dunia beberapa hari selepas tayangan Laksamana Do Re Mi. Beberapa buah filem di dalam perancangan termasuk Airmata di Kuala Lumpur dan Azizah, turut sama terkubur.

5 tahun selepas itu, Dayang Sulu muncul semula di pawagam apabila ditawarkan berlakon didalam filem patriotik Menanti Hari Esok arahan Jins Shamsuddin pada tahun 1977. Itulah kali terakhir Dayang Sulu muncul didalam filem dan selepas itu menjadi penerbit eksekutif untuk syarikat perfileman Pancaseni Film Production milik Datuk Tajuddin Abdul Rahman yang hanya menerbitkan sebuah filem iaitu Penentuan arahan Aziz Jaafar pada tahun 1982.

Walaupun berpengalaman melalui 3 buah filem sahaja, watak beliau sebagai Puteri Puncak Mahligai didalam filem Laksamana Do Re Mi tetap dikenang sehingga kini.

 Filemografi 

 Filem 
 Tahun Tajuk Watak Catatan  1971 Darma Kesuma  Kesuma  Filem pertama  1972 Laksamana Do Re Mi Puteri Puncak Mahligai  1977 Menanti Hari Esok Aida  1982 Penentuan  Juga sebagai penerbit eksekutif  1987 Kepala Angin Dr. Sofia Sameon  Filem terakhir 

 Drama 
 Tahun Tajuk Watak Saluran TV 1986 Oh Kuala Lumpur: Lingkaran Duka  TV3

 Telefilem 
 Tahun Tajuk Watak Saluran TV 1993 Layar TV3

 Televisyen 
 Tahun Tajuk Peranan Saluran TV Catatan 2021 NonaArtis undangan  TV3 Segmen Artis Throwback 2023 Bintang Nostalgia: Dayang Sulu TV1 Dokumentari 

 Rujukan 

 Pautan luar 


Kategori:Kelahiran 1954
Kategori:Orang hidup
Kategori:Orang Malaysia berketurunan Filipina
Kategori:Orang Malaysia berketurunan Melayu
Kategori:Muslim Malaysia
Kategori:Pelakon wanita Malaysia
Kategori:Pelakon filem Malaysia
Kategori:Pelakon televisyen Malaysia
Kategori:Penerbit filem Malaysia